今日冇煮飯想叫外賣，又唔想食飯，想食啲濕湯類嘅麵，又唔想食三哥譚仔，譚仔食到好厭，咁我就選擇咗食南記  首先外賣送到嚟非常細心，佢用兩個碗去分隔麵和湯，上到嚟嘅時候仲係熱辣辣。  今次點嘅都係招牌辣豬肉春卷米線，我相信鍾意食南記嘅人對佢嘅春卷都唔會陌生，同埋全球食咗咁耐個春卷都係質素冇下降，依然係咁好味  其次就係辣豬肉，辣豬肉醃得非常好味，份量都好多，佢仲細心地將佢切開一塊塊，食落口感更好  最欣賞就係佢個酸菜，份量多，被湯浸咗咁耐都唔覺有退味，酸甜適中，非常開胃  唯獨是湯底好似比以前差左d，不過依然都係好味，希望管理人員會關注湯底質素，繼續保持好嘅質素